Diari Oficial de la Generalitat Valenciana


Sumari del DOGV 2423, del 09-01-1995 (1995/833501)

DECRET 263/1994, de 20 de desembre, del Govern Valencià, pel qual se transformen centres i s'autoritzen ensenyaments a les universitats de la Comunitat Valenciana.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/12/20/263/dof/vci/html**

### Dades del document

Número de DOGV
:   2423

Data del DOGV
:   09-01-1995

Secció del DOGV
:   DISPOSICIONS GENERALS

Número del document
:   1995/833501


Data del document
:   20-12-1994

Organisme emissor
:   Conselleria de Educació i Ciència

Tipus de document
:   Decret

DECRET 263/1994, de 20 de desembre, del Govern Valencià, pel qual se transformen centres i s'autoritzen ensenyaments a les universitats de la Comunitat Valenciana.   
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, estableix en l'article 35 que correspon a la Generalitat Valenciana la competència plena en la regulació i l'administració de l'ensenyament en tots els nivells i els graus, les modalitats i les especialitats, sense perjudici de la que correspon a l'estat.  
La Llei Orgànica 11/1983, de 25 d'agost, de Reforma Universitària, especifica les competències que corresponen a les comunitats autònomes en relació amb les universitats.  
El Reial Decret 2633/1985, de 20 de novembre, sobre traspàs de serveis de l'administració de l'estat a la Comunitat Valenciana en matèria d'universitats, estableix en l'annex I.B.2.a) que la Comunitat Valenciana assumeix la competència de la creació, la supressió, l'adscripció i la integració de les facultats, escoles tècniques, escoles universitàries i altres centres universitaris la creació dels quals no correspon a la universitat.  
El Consell Social de la Universitat Politècnica de València ha acordat sol·licitar la transformació de l'Escola Universitària d'Enginyeria Tècnica Agrícola d'Orihuela en Escola Politècnica Superior i la transformació de l'Escola Universitària d'Enginyeria Tècnica Industrial d'Alcoi en Escola Politècnica Superior i també l'autorització per a impartir ensenyaments nous o renovats.  
El Consell Social de la Universitat d'Alacant, amb data 29 de juliol de 1994, ha acordat sol·licitar autorització per a la implantació d'ensenyaments nous o renovats.  
El Consell de Participació Social de la Universitat Jaume I de Castelló, amb data 13 de setembre de 1994, ha acordat sol·licitar autorització per a la implantació d'ensenyaments nous o renovats.  
El Consell Interuniversitari de la Comunitat Valenciana conegué les sol·licituds de les diferents universitats, tal com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de Coordinació Interuniversitària de la Comunitat Valenciana.  
El Consell d'Universitats emeté un informe favorable amb relació a les propostes formulades per les universitats, segons disposa l'article 10.2 de la Llei Orgànica de Reforma Universitària.  
Vistos l'article 9 de la Llei 11/1983, de 25 d'agost, de Reforma Universitària i el Reial Decret 1497/1987, de 27 de novembre, a proposta del conseller d'Educació i Ciència i amb la deliberació prèvia del Govern Valencià, en la reunió del dia 20 de desembre de 1994,  
DECRETE:  
Article primer  
Es transforma, en la Universitat Politècnica de València, l'Escola Universitària d'Enginyeria Tècnica Industrial d'Alcoi en Escola Politècnica Superior.  
Aquest centre impartirà els ensenyaments conduents a l'obtenció del títol d'enginyer en Organització Industrial, d'enginyer tècnic en Telemàtica i també els que impartia conduents als títols de:  
- Enginyer tècnic en Electricitat  
- Enginyer tècnic en Electrònica Industrial  
- Enginyer tècnic en Mecànica  
- Enginyer tècnic en Química Industrial  
- Enginyer tècnic tèxtil  
Article segon  
Es transforma, en la Universitat Politècnica de València, l'Escola Universitària d'Enginyeria Tècnica Agrícola d'Orihuela en Escola Politècnica Superior.  
Aquest centre impartirà els ensenyaments conduents a l'obtenció del títol d'enginyer agrònom, i del títol d'enginyer tècnic en Explotacions Agropecuàries, i també els que impartia conduents a l'obtenció del títol d'enginyer tècnic agrícola.  
Article tercer  
S'autoritza la implantació en la Universitat d'Alacant dels ensenyaments conduents a l'obtenció dels títols de:  
- Enginyer químic, en la Facultat de Ciències.  
- Llicenciat en Administració i Direcció d'Empreses, en la Facultat de Ciències Econòmiques i Empresarials.  
- Llicenciat en Economia, en la Facultat de Ciències Econòmiques i Empresarials.  
- Llicenciat en Traducció i Interpretació, en la Facultat de Filosofia i Lletres.  
- Diplomat en Relacions Laborals, en l'Escola Universitària de Graduats Socials.  
Article quart  
S'autoritza la implantació en la Universitat Jaume I de Castelló dels ensenyaments conduents a l'obtenció dels títols oficials de:  
- Llicenciat en Traducció i Interpretació, en la Facultat de Ciències Humanes i Socials.  
- Enginyer industrial, en l'Escola Superior de Tecnología i Ciències Experimentals.  
Article cinqué  
S'autoritza la implantació, en la Universitat Politècnica de València, dels ensenyaments conduents a l'obtenció del títols oficials de:  
- Enginyer en Automàtica i Electrònica Industrial, en l'Escola Tècnica Superior d'Enginyers Industrials.  
- Llicenciat en Ciència i Tecnologia dels Aliments, en l'Escola Tècnica Superior d'Enginyers Agrònoms.  
- Enginyer tècnic en Disseny Industrial, en l'Escola Universitària d'Enginyeria Tècnica Industrial.  
- Enginyer en Organització Industrial en l'Escola Politècnica Superior d'Alcoi.  
- Enginyer tècnic en Telemàtica, en l'Escola Politècnica Superior d'Alcoi.  
- Enginyer tècnic en Sistemes Electrònics, en l'Escola Universitària de Gandia.  
- Enginyer tècnic en Sistemes de Telecomunicació, en l'Escola Universitària de Gandia.  
- Enginyer tècnic en Explotacions Agropecuàries en l'Escola Politècnica Superior d'Orihuela.  
- Enginyer agrònom, en l'Escola Politècnica Superior d'Orihuela.  
Article sisé  
S'autoritza l'Escola Tècnica Superior d'Enginyers de Camins, Canals i Ports de la Universitat Politècnica de València per a organitzar i impartir els ensenyaments conduents a l'obtenció del títol d'Enginyer Tècnic d'Obres Públiques, que fins a la seua transformació impartia l'Escola Universitària d'Enginyeria Tècnica d'Obres Públiques i Topografia.  
DISPOSICIONS FINALS  
Primera  
Es faculta el conseller d'Educació i Ciència per a dictar les disposicions necessàries per a l'aplicació i l'execució del que disposa aquest decret.  
Segona  
Aquest decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, el començament de les activitats de l'Escola Politècnica Superior d'Alcoi i de l'Escola Politècnica Superior d'Orihuela i també la implantació dels ensenyaments a què fa referència l'article cinqué estaran referides a l'inici del curs acadèmic 1994/1995.  
València, 20 de desembre de 1944  
El president de la Generalitat Valenciana,  
JOAN LERMA BLASCO  
El conseller d'Educació i Ciència,  
JOAN ROMERO GONZáLEZ


Còpia Permalink ELI